title: Komisjoni rakendusmäärus (EL) nr 922/2014, 25. august 2014 , millega kiidetakse heaks toimeaine metaflumisoon vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa  EMPs kohaldatav tekst

text:
               26.8.2014

               ET

               Euroopa Liidu Teataja

               L 252/6

         KOMISJONI RAKENDUSMÄÄRUS (EL) nr 922/2014,
   25. august 2014,
   millega kiidetakse heaks toimeaine metaflumisoon vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Metaflumisooni puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2006/517/EÜ (3).

               (2)

               Kooskõlas direktiivi 91/414/EMÜ artikli 6 lõikega 2 esitas BASF SE 29. märtsil 2005 Ühendkuningriigile taotluse toimeaine metaflumisooni lisamiseks direktiivi 91/414/EMÜ I lisasse. Otsusega 2006/517/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andme- ja teabenõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusalade puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 29. märtsil 2005. Komisjoni määruse (EL) nr 188/2011 (4) artikli 11 lõike 6 kohaselt nõuti taotlejalt 5. juulil 2011 täiendavat teavet. Ühendkuningriigi hinnang täiendavatele andmetele esitati ajakohastatud esialgse hindamisaruandena 8. juunil 2012.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine metaflumisooni pestitsiidina kasutamise riskihindamise kohta (5)13. septembril 2013. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 11. juulil 2014 vormistati alalises taime-, looma-, toidu- ja söödakomitees komisjoni lõplik läbivaatamisaruanne metaflumisooni kohta.

               (5)

               Mitmest senisest uuringust on ilmnenud, et metaflumisooni sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane metaflumisoon heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmiseid meetmeid. Liikmesriikidele tuleks pärast toimeaine heakskiitmist anda kuus kuud metaflumisooni sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva, direktiivi 91/414/EMÜ III lisa kohase täieliku toimiku esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (6) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa hoidja kohustuste tõlgendamisel seoses andmetele juurdepääsuga. Raskuste vältimiseks tulevikus on seega vaja täpsustada liikmesriikide kohustusi, eelkõige kohustust kontrollida, et loa hoidja on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loahoidjatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või toimeainete heakskiitmist käsitlevate määrustega.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (7) lisa vastavalt muuta.

               (11)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine metaflumisoon kiidetakse heaks vastavalt kõnealuses lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena metaflumisooni sisaldavate taimekaitsevahendite kehtivaid lube või tühistavad need 30. juuniks 2015.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete osas nimetatud tingimused, ning et loa hoidjal on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab metaflumisooni kas ainsa toimeainena või ühena mitmest toimeainest, mis kõik on hiljemalt 31. detsembriks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               muudavad vajaduse korral luba või tühistavad selle hiljemalt 30. juuniks 2016, juhul kui taimekaitsevahend sisaldab metaflumisooni ainsa toimeainena, või

               b)

               kui toode sisaldab metaflumisooni ühena mitmest toimeainest, muudavad nad vajaduse korral luba või tühistavad selle hiljemalt 30. juuniks 2016 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

   Määrust kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. august 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (3)  Komisjoni otsus 2006/517/EÜ, 19. juuli 2006, millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas metaflumisooni võimalikku kandmist nõukogu direktiivi 91/414/EMÜ I lisasse (ELT L 201, 25.7.2006, lk 34).

      (4)  Komisjoni määrus (EL) nr 188/2011, 25. veebruar 2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).

      (5)  EFSA Journal (2013); 11(10):3373. Kättesaadav internetis: www.efsa.europa.eu.

      (6)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (7)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Metaflumisoon
                  CASi nr: 139968-49-3
                  CIPACi nr: 779

                  (EZ)-2′-[2-(4-tsüanofenüül)-1-(α,α,α-trifluoro-m-tolüül)etülideen]-4-(trifluorometoksü)karbaniilohüdrasiid

                  ≥945 g/kg
                  (90-100 % E-isomeeri
                  10-0 % Z-isomeer)
                  Järgmised olulised lisandid ei tohi ületada teatavat läve:

                              hüdrasiini ≤ 1 mg/kg

                              4-(trifluorometoksü)fenüülisotsüanaati ≤100 mg/kg

                              tolueeni ≤ 2 g/kg

                  1. jaanuar 2015

                  31. detsember 2024

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 11. juulil 2014 metaflumisooni kohta koostatud läbivaatamisaruande järeldusi, eelkõige selle dokumendi I ja II liidet.
                  Üldhindamisel peavad liikmesriigid pöörama erilist tähelepanu:

                              a)

                              kaladele ja põhjasettes elavatele organismidele avalduvale ohule;

                              b)

                              tigudest ja vihmaussidest toituvatele lindudele avalduvale ohule.

                        Vajaduse korral hõlmavad kasutustingimused riskide vähendamise meetmete võtmist.
                  Taotleja esitab järgmise kinnitava teabe:

                              1)

                              toksikoloogilistes ja ökotoksikoloogilistes uuringutes kasutatud materjali vastavus kavandatud tehnilisele kirjeldusele;

                              2)

                              metaflumisooni võimalikku bioakumulatsiooni veeorganismides ja bioloogilist kuhjumist veeorganismide toiduahelas.

                        Taotleja esitab komisjonile, liikmesriikidele ja toiduohutusametile asjakohase punktis 1 nõutud teabe 30. juuniks 2015 ja punktis 2 nõutud teabe 31. detsembriks 2016.

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „78

                     Metaflumisoon
                     CASi nr: 139968-49-3
                     CIPACi nr: 779

                     (EZ)-2′-[2-(4-tsüanofenüül)-1-(α,α,α-trifluoro-m-tolüül)etülideen]-4-(trifluorometoksü)karbaniilohüdrasiid

                     ≥945 g/kg
                     (90-100 % E-isomeeri
                     10-0 % Z-isomeer)
                     Järgmised olulised lisandid ei tohi ületada teatavat läve:

                                 hüdrasiini ≤ 1 mg/kg

                                 4-(trifluorometoksü)fenüülisotsüanaati ≤100 mg/kg

                                 tolueeni ≤ 2 g/kg

                     1. jaanuar 2015

                     31. detsember 2024

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 11. juulil 2014 metaflumisooni kohta koostatud läbivaatamisaruande järeldusi, eelkõige selle dokumendi I ja II liidet.
                     Üldhindamisel peavad liikmesriigid pöörama erilist tähelepanu:

                                 a)

                                 kaladele ja põhjasettes elavatele organismidele avalduvale ohule;

                                 b)

                                 tigudest ja vihmaussidest toituvatele lindudele avalduvale ohule.

                           Vajaduse korral hõlmavad kasutustingimused riskide vähendamise meetmete võtmist.
                     Taotleja esitab järgmise kinnitava teabe:

                                 1)

                                 toksikoloogilistes ja ökotoksikoloogilistes uuringutes kasutatud materjali vastavus kavandatud tehnilisele kirjeldusele;

                                 2)

                                 metaflumisooni võimalikku bioakumulatsiooni veeorganismides ja bioloogilist kuhjumist veeorganismide toiduahelas.

                           Taotleja esitab komisjonile, liikmesriikidele ja toiduohutusametile asjakohase punktis 1 nõutud teabe 30. juuniks 2015 ja punktis 2 nõutud teabe 31. detsembriks 2016.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Komisjoni rakendusmäärus (EL) nr 797/2011, 9. august 2011 , millega kiidetakse heaks toimeaine oksüfluorfeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               10.8.2011

               ET

               Euroopa Liidu Teataja

               L 205/3

         KOMISJONI RAKENDUSMÄÄRUS (EL) nr 797/2011,
   9. august 2011,
   millega kiidetakse heaks toimeaine oksüfluorfeen vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Kooskõlas määruse (EÜ) nr 1107/2009 artikli 80 lõike 1 punktiga b kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega toimeainete suhtes, mis on loetletud komisjoni 27. juuni 2007. aasta määruse (EÜ) nr 737/2007 (3) (milles sätestatakse esimese toimeainete rühma nõukogu direktiivi 91/414/EMÜ I lisasse kuulumise pikendamise menetlus ja kehtestatakse kõnealuste ainete loetelu) I lisas. Spiroksamiin on loetletud määruse (EÜ) nr 737/2007 I lisas.

               (2)

               Spiroksamiini heakskiitmine, nagu see on sätestatud komisjoni 25. mai 2011. aasta rakendusmääruse (EL) nr 540/2011 (4) (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) lisa A osas, aegub 31. detsembril 2011. Määruse (EÜ) nr 737/2007 artikli 4 kohaselt ja kõnealuses artiklis sätestatud tähtaja jooksul on esitatud teatis spiroksamiini kande uuendamiseks direktiivi 91/414/EMÜ I lisas.

               (3)

               Kõnealune teatis leiti olevat vastuvõetav komisjoni 28. juuli 2008. aasta otsusega 2008/656/EÜ (5) toimeainete asiimsulfurooni, asoksüstrobiini, fluroksüpüüri, imasaliili, metüülkresoksiimi, proheksadioonkaltsiumi ja spiroksamiini nõukogu direktiivi 91/414/EMÜ I lisasse kuulumise pikendamist käsitlevate teadete vastuvõetavuse ja asjaomaste teatajate loetelu moodustamise kohta.

               (4)

               Kõnealuses artiklis sätestatud aja jooksul esitas teataja kooskõlas määruse (EÜ) nr 737/2007 artikliga 6 nõutava teabe ning selgituse iga uue esitatud uuringu olulisuse kohta.

               (5)

               Referentliikmesriik koostas kaasreferentliikmesriigiga konsulteerides hindamisaruande ning esitas selle Euroopa Toiduohutusametile (edaspidi „toiduohutusamet”) ja komisjonile 17. septembril 2009. Lisaks toimeainele antavale hinnangule sisaldab kõnealune aruanne ka nimekirja uuringutest, millele referentliikmesriik oma hinnangu andmisel tugines.

               (6)

               Toiduohutusamet edastas hindamisaruande teatajale ja kõikidele liikmesriikidele ning edastas saadud kommentaarid komisjonile. Toiduohutusamet avaldas kõnealuse hindamisaruande.

               (7)

               Komisjoni palvel koostasid liikmesriigid ja toiduohutusamet hindamisaruande võrdlushinnangu. Toiduohutusamet esitas komisjonile spiroksamiini riskihindamise võrdlushinnangu kohta järelduse (6)1. septembril 2010. Liikmesriigid ja komisjon vaatasid hindamisaruande ja toiduohutusameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatusaruandena spiroksamiini kohta.

               (8)

               Mitmest uuringust on ilmnenud, et spiroksamiini sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside korral. Seetõttu on asjakohane spiroksamiin heaks kiita.

               (9)

               Määruse (EÜ) nr 1107/2009 artikli 13 lõike 2 ja artikli 6 kohaselt ning praeguste teaduslike ja tehniliste teadmiste valguses oleks siiski vaja lisada teatud tingimusi ja piiranguid, mida ei sätestatud siis, kui toimeaine esimest korda lisati direktiivi 91/414/EMÜ I lisasse.

               (10)

               Piiramata otsust kiita heaks spiroksamiin on siiski asjakohane nõuda täiendavat kinnitavat teavet.

               (11)

               Enne toimeaine heakskiitmist peaks mööduma piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (12)

               Ilma et see piiraks määrusega (EÜ) nr 1107/2009 kindlaks määratud kohustusi, mis kaasnevad toimeaine heakskiitmisega, ning võttes arvesse eriolukorda, mis on seotud üleminekuga direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmist. Liikmesriikidele tuleks pärast toimeaine heakskiitmist anda kuus kuud spiroksamiini sisaldavate taimekaitsevahendite lubade läbivaatamiseks. Liikmesriigid peaksid vastavalt vajadusele lubasid muutma, need asendama või tagasi võtma. Erandina kõnealusest tähtajast tuleks kooskõlas ühtsete põhimõtetega ette näha pikem ajavahemik iga taimekaitsevahendi ja iga kavandatud kasutusviisi käsitleva direktiivi 91/414/EMÜ III lisa kohase täieliku toimiku kohta ajakohastatud andmete esitamiseks ja hindamiseks.

               (13)

               Komisjoni 11. detsembri 1992. aasta määruse (EMÜ) nr 3600/92 (7) (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) raames hinnatud toimeainete direktiivi 91/414/EMÜ I lisasse kandmise kogemused on näidanud, et raskusi võib tekkida kehtivate lubade omanike kohustuste tõlgendamisega seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on näidanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (14)

               Määruse (EÜ) nr 1107/2009 artikli 13 lõike 4 kohaselt tuleks rakendusmääruse (EL) nr 540/2011 lisa vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine spiroksamiin kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad määruse (EÜ) nr 1107/2009 kohaselt vajaduse korral toimeainena spiroksamiini sisaldavate taimekaitsevahendite kehtivaid lube või tühistavad need 30. juuniks 2012.
   Liikmesriigid peavad eelkõige nimetatud tähtpäevaks veenduma, et käesoleva määruse I lisas sätestatud tingimused on täidetud, välja arvatud nimetatud lisa erisätete veeru B osas nimetatud tingimused, ning et loa omanikul on vastavalt direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab spiroksamiini kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist liikmesriigid:

               a)

               vajaduse korral muudavad spiroksamiini ainsa toimeainena sisaldavate toodete kasutusluba või tühistavad selle hiljemalt 31. detsembriks 2015 või

               b)

               kui toode sisaldab spiroksamiini ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 169, 29.6.2007, lk 10.

      (4)  ELT L 153, 11.6.2011, lk 1.

      (5)  ELT L 214, 9.8.2008, lk 70.

      (6)  „Conclusion on the peer review of the pesticide risk assessment of the active substance spiroxamine.”EFSA Journal 2010; 8(9):1719. [102 lk]. doi:10.2903/j.efsa.2010.1719. Kättesaadav aadressil: www.efsa.europa.eu

      (7)  EÜT L 366, 15.12.1992, lk 10.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Spiroksamiin
                  CASi nr 1181134-30-8
                  CIPACi nr 572

                  8-tert-butüül-1,4-dioksaspiro[4.5]dekaan-2-
                  üülmetüül(etüül)(propüül)amiin (ISO)

                  ≥ 940 g/kg
                  (diastereomeerid A ja B koos)

                  1. jaanuar 2012

                  31. detsember 2021

                  A OSA
                  Lubatud kasutada üksnes fungitsiidina.
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees spiroksamiini kohta koostatud läbivaatusaruande järeldusi, eelkõige selle I ja II lisa.
                  Sellisel üldisel hindamisel peavad liikmesriigid pöörama erilist tähelepanu:

                              1)

                              kasutajate ja töötajate ohutusele ning tagama, et kasutustingimustega nähtaks ette piisavad isikukaitsevahendid;

                              2)

                              põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades;

                              3)

                              veeorganismidele põhjustatavatele ohtudele.

                        Loa tingimustes tuleb vajaduse korral esitada ohu vähendamise meetmed.
                  Teataja peab esitama järgmise kohta kinnitava teabe:

                              a)

                              võimalik mõju kasutajatele ja töötajatele ning kummagi isomeeri võimalikust stereoselektiivsest taimedes, loomades ja keskkonnas lagunemisest tuleneva keskkonnaohu hinnang;

                              b)

                              viljades tekkivate taimsete metaboliitide mürgisus ja viljade jääkide võimalik hüdrolüüs toodetes;

                              c)

                              metaboliidiga M03 (2) seotud põhjavee saastumise hinnang;

                              d)

                              veeorganismidele põhjustatavatele ohtudele.

                        Teataja peab saatma liikmesriikidele, komisjonile ja toiduohutusametile punktis a sätestatud teabe kahe aasta jooksul erisätete vastuvõtmisest arvates ja punktides b, c ja d sätestatud teabe 31. detsembriks 2013.

         (1)  Täpsemad andmed toimeainete identifitseerimise ja kirjeldamise kohta on esitatud läbivaatamisaruandes.

         (2)  M03: [(8-tert-butüül-1,4-dioksaspiro[4.5]dets-2-üül)metüül]etüül(propüül)amiinoksiid.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osas jäetakse välja spiroksamiini käsitlev kanne.

                  2)

                  B osale lisatakse järgmine kanne:

                              „7

                              Spiroksamiin
                              CASi nr1181134-30-8
                              CIPACi nr 572

                              8-tert-butüül-1,4-dioksaspiro[4.5]dekaan-2-üülmetüül(etüül)(propüül)amiin (ISO)

                              ≥ 940 g/kg
                              (diastereomeerid A ja B koos)

                              1. jaanuar 2012

                              31. detsember 2021

                              A OSA
                              Lubatud kasutada üksnes fungitsiidina.
                              B OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees spiroksamiini kohta koostatud läbivaatusaruande järeldusi, eelkõige selle I ja II lisa.
                              Sellisel üldisel hindamisel peavad liikmesriigid pöörama erilist tähelepanu:

                                          1)

                                          kasutajate ja töötajate ohutusele ning tagama, et kasutustingimustega nähtaks ette piisavad isikukaitsevahendid;

                                          2)

                                          põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades;

                                          3)

                                          veeorganismidele põhjustatavatele ohtudele.

                                    Loa tingimustes tuleb vajaduse korral esitada ohu vähendamise meetmed.
                              Teataja peab esitama järgmise kohta kinnitava teabe:

                                          a)

                                          võimalik mõju kasutajatele ja töötajatele ning mõlema isomeeri võimalikust stereoselektiivsest taimedes, loomades ja keskkonnas lagunemisest tuleneva keskkonnaohu hinnang;

                                          b)

                                          viljades tekkivate taimsete metaboliitide mürgisus ja viljade jääkide võimalik hüdrolüüs toodetes;

                                          c)

                                          metaboliidiga M03 (1) seotud põhjavee saastumise hinnang;

                                          d)

                                          veeorganismidele põhjustatavad ohud.

                                    Teataja peab saatma liikmesriikidele, komisjonile ja toiduohutusametile punktis a sätestatud teabe kahe aasta jooksul erisätete vastuvõtmisest arvates ja punktides b, c ja d sätestatud teabe 31. detsembriks 2013.

         (1)  M03: [(8-tert-butüül-1,4-dioksaspiro[4.5]dets-2-üül)metüül]etüül(propüül)amiinoksiid.”


title: Komisjoni rakendusmäärus (EL) nr 674/2011, 13. juuli 2011 , millega määratakse kindlaks ekspordilitsentside väljaandmise heakskiiduprotsent, millega lükatakse tagasi ekspordilitsentsitaotlused ja millega peatatakse ekspordilitsentsitaotluste esitamine kvoodivälise suhkru puhul

text:
               14.7.2011

               ET

               Euroopa Liidu Teataja

               L 184/4

         KOMISJONI RAKENDUSMÄÄRUS (EL) nr 674/2011,
   13. juuli 2011,
   millega määratakse kindlaks ekspordilitsentside väljaandmise heakskiiduprotsent, millega lükatakse tagasi ekspordilitsentsitaotlused ja millega peatatakse ekspordilitsentsitaotluste esitamine kvoodivälise suhkru puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artiklit 7e koostoimes artikli 9 lõikega 1,
   ning arvestades järgmist:

               (1)

               Vastavalt määruse (EÜ) nr 1234/2007 artikli 61 esimese lõigu punktile d võib turustusaasta jooksul toodetud suhkrut, mis ületab kõnealuse määruse artiklis 56 osutatud kvooti, eksportida üksnes komisjoni kindlaksmääratava koguselise piirangu ulatuses.

               (2)

               Komisjoni 7. mai 2010. aasta määruses (EL) nr 397/2010 (millega määratakse kindlaks kvoodivälise suhkru ja isoglükoosi eksportimise koguseline piirang kuni 2010/2011. turustusaasta lõpuni) (3) on sätestatud eespool nimetatud piirangud.

               (3)

               Ekspordilitsentsitaotlustega hõlmatud suhkru kogused ületavad määrusega (EL) nr 397/2010 kindlaks määratud koguseid. Seepärast tuleks 4., 5., 6., 7. ja 8. juulil 2011 taotletud koguste puhul sätestada heakskiiduprotsent. Seega tuleks kõik pärast 8. juulit 2011 esitatud ekspordilitsentsitaotlused suhkru puhul tagasi lükata ja peatada nende toodete ekspordilitsentsitaotluste esitamine,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Kvoodivälise suhkru ekspordilitsentsid, mille taotlused esitati 4. juulist kuni 8. juulini 2011, antakse taotletud koguste puhul välja ühtse heakskiiduprotsendi 71,122263 % alusel.
   2.   11., 12., 13., 14. ja 15. juulil 2011 esitatud kvoodivälise suhkru ekspordilitsentsitaotlused lükatakse tagasi.
   3.   Kvoodivälise suhkru ekspordilitsentsitaotluste esitamine peatatakse ajavahemikuks 18. juulist 2011 kuni 30. septembrini 2011.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  ELT L 115, 8.5.2010, lk 26.


title: Komisjoni rakendusmäärus (EL) nr 582/2012, 2. juuli 2012 , millega kiidetakse heaks toimeaine bifentriin kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               3.7.2012

               ET

               Euroopa Liidu Teataja

               L 173/3

         KOMISJONI RAKENDUSMÄÄRUS (EL) nr 582/2012,
   2. juuli 2012,
   millega kiidetakse heaks toimeaine bifentriin kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Kooskõlas nõukogu määruse (EÜ) nr 1107/2009 artikli 80 lõike 1 punktiga c kohaldatakse nõukogu direktiivi 91/414/EMÜ (2) selliste toimeainetega seotud menetlusküsimuste ja heakskiidu andmise tingimuste suhtes, mille taotluse täielikkus on kindlaks tehtud vastavalt komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (3) artiklile 16. Toimeaine bifentriini taotluse täielikkus on kõnealuse määruse alusel kindlaks tehtud.

               (2)

               Komisjoni määrustes (EÜ) nr 451/2000 (4) ja (EÜ) nr 1490/2002 (5) on sätestatud direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelud nende toimeainete võimalikuks kandmiseks direktiivi 91/414/EMÜ I lisasse. Bifentriin kuulub nimetatud loetelusse. Komisjoni otsusega 2009/887/EÜ (6) otsustati bifentriini direktiivi 91/414/EMÜ I lisasse mitte kanda.

               (3)

               Esialgne teavitaja (edaspidi „taotluse esitaja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles määruse (EÜ) nr 33/2008 artiklites 14–19 sätestatud kiirendatud menetluse kohaldamist.

               (4)

               Taotlus esitati Prantsusmaale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast on kinni peetud. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2009/887/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (5)

               Prantsusmaa hindas taotleja esitatud lisaandmeid ja koostas lisaaruande. 6. augustil 2010 esitas ta selle aruande Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande teistele liikmesriikidele ja taotluse esitajale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet komisjonile 11. mail 2011 oma järeldused bifentriini kohta (7). Liikmesriigid ja komisjon vaatasid hindamisaruande kavandi, lisaaruande ja toiduohutusameti järeldused toiduahela ja loomatervishoiu alalises komitees läbi ning 1. juunil 2012 vormistati see komisjoni läbivaatamisaruandena bifentriini kohta.

               (6)

               Referentliikmesriigi lisaaruandes ja toiduohutusameti uues järelduses keskenduti peamiselt probleemidele, mis tingisid otsuse toimeainet lisasse mitte kanda. Need probleemid seisnesid eelkõige selles, et aine põhilise lagunemissaaduse (TFP-hape) sattumisel pinnasesse võib põhjavesi saastuda, et oht tarbijatele võib olla alahinnatud, sest jääke käsitlevaid andmeid napib ning kahe bifentriini koostisesse kuuluva isomeeri metabolismi ei ole uuritud. Ökotoksikoloogia seisukohast ei ole piisavalt uuritud ohte imetajatele, veeorganismidele, vihmaussidele ning muudele kui sihtrühma lülijalgsetele, taimedele ja mulla makroorganismidele.

               (7)

               Taotluse esitaja esitatud uutes andmetes on näidatud, et bifentriini ja tema metaboliitide (sealhulgas TFP-hape) kaudu on põhjavee saastumise võimalikkus väike. Isomeeride metabolismi kohta on esitatud piisavalt andmeid, milles käsitletakse jääke, ning mis kinnitavad, et ohu tase tarbijatele on vastuvõetav. Mis puutub ökotoksikoloogiasse, siis võimaldasid imetajate, veeorganismide, vihmausside ning muude kui sihtrühma lülijalgsete, mulla makroorganismide ja taimede üksikasjalikumad riskihindamised kindlaks teha, et asjaomaste liikide riskistsenaariumid on vastuvõetavad.

               (8)

               Seega on tänu taotluse esitaja esitatud uutele andmetele leitud lahendus probleemidele, mille tõttu ei saanud toimeainet lisasse kanda. Ühtegi muud lahendamata teaduslikku küsimust ei ole tõstatatud.

               (9)

               Mitmest senisest uuringust on ilmnenud, et bifentriini sisaldavaid taimekaitsevahendeid võib üldiselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane kiita bifentriin heaks kooskõlas määrusega (EÜ) nr 1107/2009.

               (10)

               Olenemata sellest, et riskihindamise tulemused ökotoksikoloogia seisukohast olid aktsepteeritavad, leiti riskihindamisel, et bifentriin võib olla bioakumulatiivse toimega. Seega võiks heakskiitmise periood olla maksimaalse kümne aasta asemel pigem seitse aastat.

               (11)

               Määruse (EÜ) nr 1107/2009 artikli 13 lõike 2 ja artikli 6 kohaselt ning arvestades teaduse ja tehnika arengut, oleks siiski vaja lisada teatavad tingimused ja piirangud.

               (12)

               Ilma et sellega piirataks otsust kiita heaks bifentriin, on siiski asjakohane nõuda täiendavat kinnitavat teavet.

               (13)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (8) lisa vastavalt muuta.

               (14)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine bifentriin kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2012

            Komisjoni nimel

            president

         José Manuel BARROSO

      (1)  ELT L 309, 24.11.2009, lk. 1.

      (2)  EÜT L 230, 19.8.1991, lk. 1.

      (3)  ELT L 15, 18.1.2008, lk. 5.

      (4)  EÜT L 55, 29.2.2000, lk. 25.

      (5)  EÜT L 224, 21.8.2002, lk. 23.

      (6)  ELT L 318, 4.12.2009, lk. 41.

      (7)  Euroopa Toiduohutusamet: Conclusion on the peer review of the pesticide risk assessment of the active substance bifenthrin. EFSA Journal 2011;9(5):2159. 0;8(11): [101 pp.] doi:10.2903/j.efsa.2011.2159. Kättesaadav internetis: www.efsa.europa.eu/efsajournal.htm.

      (8)  ELT L 153, 11.6.2011, lk. 1.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmine

                  Heakskiitmise aegumine

                  Erisätted

                  Bifentriin
                  CASi nr 82657-04-3
                  CIPACi nr 415

                  2-metüülbifenüül-3-üülmetüül (1RS,3RS)-3-[(Z)-2-kloro-3,3,3-trifluoroprop-1-enüül]-2,2-dimetüültsüklopropaankarboksülaat
                  või
                  2-metüülbifenüül-3-üülmetüül (1RS)-cis-3-[(Z)-2-kloro-3,3,3-trifluoroprop-1-enüül]-2,2-dimetüültsüklopropaankarboksülaat

                  ≥ 930 g/kg
                  Lisandid:
                  Tolueen: mitte rohkem kui 5 g/kg

                  1. august 2012

                  31. juuli 2019

                  A   OSA
                  Lubatakse kasutada ainult insektitsiidina.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 1. juunil 2012 bifentriini kohta lõplikult vormistatud läbivaatamisaruande järeldusi, eriti selle aruande I ja II liidet.
                  Üldhindamisel peavad liikmesriigid pöörama erilist tähelepanu:

                              a)

                              toimeaine püsimisele keskkonnas,

                              b)

                              bioakumulatsiooni/bioloogilise kuhjumise ohule,

                              c)

                              käitajate ja töötajate kaitsele ning tagama, et kasutustingimustega nähtaks vajadusel ette piisavad isikukaitsevahendid,

                              d)

                              sellele, milline võib olla oht veeorganismidele, eelkõige kaladele ja veeselgrootutele, muudele kui sihtrühma lülijalgsetele ja mesilastele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.

                        Taotluse esitaja peab esitama kinnitava teabe järgmise kohta:

                              1)

                              muude kui sihtrühma lülijalgsete jääkmürgisus ning võime moodustada uusi kolooniaid,

                              2)

                              pinnases leiduva ainevahetussaaduse 4'-OH bifentriini säilimine ja toime,

                              3)

                              nende isomeeride, millest koosnevad 4'-OH bifentriin ja TFP-hape, lagunemine pinnases.

                        Taotluse esitaja peab esitama punktides 1, 2 ja 3 sätestatud teabe komisjonile, liikmesriikidele ja toiduohutusametile 31. juuliks 2014.
                  Taotluse esitaja peab esitama vee- ja maismaakeskkonnas toimuva võimaliku bioakumulatsiooni / bioloogilise kuhjumise hindamise seirekava komisjonile, liikmesriikidele ja toiduohutusametile 31. juuliks 2013. Seirekava tulemuste aruanne tuleb esitada seirearuande vormis referentliikmesriigile, komisjonile ja toiduohutusametile 31. juuliks 2015.

         (1)  Täiendavad andmed toimeaine kirjelduse ja spetsifikatsiooni kohta on esitatud läbivaatusaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Nr

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „23

                     Bifentriin
                     CASi nr
                     82657-04-3
                     CIPACi nr 415

                     2-metüülbifenüül-3-üülmetüül (1RS,3RS)-3-[(Z)-2-kloro-3,3,3-trifluoroprop-1-enüül]-2,2-dimetüültsüklopropaankarboksülaat
                     või
                     2-metüülbifenüül-3-üülmetüül (1RS)-cis-3-[(Z)-2-kloro-3,3,3-trifluoroprop-1-enüül]-2,2-dimetüültsüklopropaankarboksülaat

                     ≥ 930 g/kg
                     Lisandid:
                     Tolueen: mitte rohkem kui 5 g/kg

                     1. august 2012

                     31. juuli 2019

                     A   OSA
                     Lubatakse kasutada ainult insektitsiidina.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 1. juunil 2012 bifentriini kohta lõplikult vormistatud läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 a)

                                 toimeaine püsimisele keskkonnas,

                                 b)

                                 bioakumulatsiooni/bioloogilise kuhjumise ohule,

                                 c)

                                 käitajate ja töötajate kaitsele ning tagama, et kasutustingimustega nähtaks vajadusel ette piisavad isikukaitsevahendid;

                                 d)

                                 sellele, milline võib olla oht veeorganismidele, eelkõige kaladele ja veeselgrootutele, muudele kui sihtrühma lülijalgsetele ja mesilastele, ning tagama, et lubamise tingimused sisaldavad vajaduse korral asjakohaseid meetmeid riskide vähendamiseks.

                           Taotluse esitaja peab esitama järgmise kinnitava teabe:

                                 1)

                                 muude kui sihtrühma lülijalgsete jääkmürgisus ning võime moodustada uusi kolooniaid,

                                 2)

                                 pinnases leiduva ainevahetussaaduse 4'-OH bifentriini säilimine ja toime,

                                 3)

                                 nende isomeeride, millest koosnevad 4'-OH bifentriin ja TFP-hape, lagunemine pinnases.

                           Taotluse esitaja peab esitama punktides 1, 2 ja 3 sätestatud teabe komisjonile, liikmesriikidele ja toiduohutusametile 31. juuliks 2014.
                     Taotluse esitaja peab esitama võimaliku, vee- ja maismaakeskkonnas toimuva bioakumulatsiooni / bioloogilise kuhjumise hindamise seirekava komisjonile, liikmesriikidele ja toiduohutusametile 31. juuliks 2013. Seirekava tulemuste aruanne tuleb esitada seirearuande vormis referentliikmesriigile, komisjonile ja toiduohutusametile 31. juuliks 2015.”

         (1)  Täiendavad andmed toimeaine kirjelduse ja spetsifikatsiooni kohta on esitatud läbivaatusaruandes.


title: Komisjoni rakendusmäärus (EL) 2015/51, 14. jaanuar 2015 , millega kiidetakse heaks toimeaine kromafenosiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja lubatakse liikmesriikidel pikendada seda toimeainet hõlmavaid ajutisi lube  EMPs kohaldatav tekst

text:
               15.1.2015

               ET

               Euroopa Liidu Teataja

               L 9/22

         KOMISJONI RAKENDUSMÄÄRUS (EL) 2015/51,
   14. jaanuar 2015,
   millega kiidetakse heaks toimeaine kromafenosiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja lubatakse liikmesriikidel pikendada seda toimeainet hõlmavaid ajutisi lube
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Kromafenosiidi puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2006/586/EÜ (3).

               (2)

               Vastavalt direktiivi 91/414/EMÜ artikli 6 lõikele 2 sai Ungari 12. detsembril 2004 äriühingult Arysta LifeScience (varem Calliope SAS) taotluse äriühingu Nippon Kayaku nimel toimeaine kromafenosiidi kandmiseks direktiivi 91/414/EMÜ I lisasse. Otsusega 2006/586/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andme- ja teabenõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 19. märtsil 2012.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine kromafenosiidi pestitsiidina kasutamise riskihindamise kohta (4)31. oktoobril 2013. Liikmesriigid ja komisjon vaatasid esialgse hindamisaruande ja ameti järeldused läbi alalises taime-, looma-, toidu- ja söödakomitees ning 10. oktoobril 2014 vormistati see komisjoni lõpliku läbivaatusaruandena kromafenosiidi kohta.

               (5)

               Mitmest senisest uuringust on ilmnenud, et kromafenosiidi sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane kromafenosiid heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmiseid meetmeid. Liikmesriikidele tuleks pärast toimeaine heakskiitmist anda kuus kuud kromafenosiidi sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusviisi käsitleva, direktiivi 91/414/EMÜ III lisa kohase täieliku toimiku esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (5) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa hoidja kohustuste tõlgendamisel seoses andmetele juurdepääsuga. Raskuste vältimiseks tulevikus on seega vaja täpsustada liikmesriikide kohustusi, eelkõige kohustust kontrollida, et loa hoidja on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loahoidjatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või toimeainete heakskiitmist käsitlevate määrustega.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (11)

               Samuti on asjakohane lubada liikmesriikidel pikendada kromafenosiidi sisaldavate taimekaitsevahendite ajutisi lube, et anda neile aega kõnealuste ajutiste lubadega seotud kohustuste täitmiseks vastavalt käesolevale määrusele.

               (12)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine kromafenosiid kiidetakse heaks vastavalt kõnealuses lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena kromafenosiidi sisaldavate taimekaitsevahendite kehtivaid lube või tühistavad need 30. septembriks 2015.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus esitatud tingimused, ning et loa hoidjal on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab kromafenosiidi kas ainsa toimeainena või ühena mitmest toimeainest, mis kõik on hiljemalt 31. märtsiks 2015 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               kui toode sisaldab kromafenosiidi ainsa toimeainena, muudavad liikmesriigid vajaduse korral luba või tühistavad selle hiljemalt 30. septembriks 2016, või

               b)

               kui toode sisaldab kromafenosiidi ühena mitmest toimeainest, muudavad nad vajaduse korral luba või tühistavad selle hiljemalt 30. septembriks 2016 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtivate ajutiste lubade pikendamine
   Liikmesriigid võivad pikendada kromafenosiidi sisaldavate taimekaitsevahendite ajutisi lube kuni 30. septembrini 2016.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2015.
   Artiklit 4 kohaldatakse siiski alates käesoleva määruse jõustumise kuupäevast.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni otsus 2006/586/EÜ, 25. august 2006, millega tunnistatakse põhimõtteliselt täielikuks toimikud, mis on esitatud kromafenosiidi, halosulfurooni, tembotriooni, valifenaali ja kabatšoki kollamosaiikviiruse (Zucchini yellow mosaic virus) nõrgestatud tüve üksikasjaliku läbivaatuse jaoks seoses nende võimaliku lisamisega nõukogu direktiivi 91/414/EMÜ I lisasse (ELT L 236, 31.8.2006, lk 31).

      (4)  EFSA Journal (2013);11(12):3461. Kättesaadav internetis: www.efsa.europa.eu.

      (5)  Komisjoni määrus (EMÜ) nr 3600/92, 11. detsember 1992, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  Kromafenosiid
                  CASi nr: 143807-66–3
                  CIPACi nr: 775

                     N′-tert-butüül-5-metüül-N′-(3,5-ksüloüül)kromaan-6-karbohüdrasiid

                  ≥ 935 g/kg
                  Järgmise asjakohase lisandi sisaldus tehnilises materjalis ei tohi ületada järgmist:
                  butüülatsetaat (n-butüülatsetaat, CASi nr 123–86-4): ≤ 8 g/kg

                  1. aprill 2015

                  31. märts 2025

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 10. oktoobril 2014 kromafenosiidi kohta koostatud läbivaatusaruande järeldusi, eelkõige selle dokumendi I ja II liidet.
                  Üldhindamisel peavad liikmesriigid pöörama erilist tähelepanu:

                              a)

                              põhjavee saastumise ohule, kui toimeainet kasutatakse tundlike mullastiku- või kliimatingimustega piirkondades;

                              b)

                              mittesihtliblikalistele väljaspool põllukultuuride alasid tekitatavale ohule;

                              c)

                              põhjasetetes elavatele organismidele tekitatavale ohule.

                        Vajaduse korral hõlmavad kasutustingimused riskivähendamismeetmete võtmist.
                  Taotleja esitab kinnitava teabe, mis käsitleb:

                              1)

                              mitteolulist erinevust ohu hindamiseks tehtud ökotoksikoloogilistes katsetes kasutatud materjalide ja kokkulepitud tehnilise materjali näitajate vahel;

                              2)

                              hinnangut ohu kohta, mida metaboliit M-010 põhjustab põhjasetetes elavatele organismidele;

                              3)

                              metaboliitide M-006 ja M-023 võimalikku leostumist põhjavette.

                        Taotleja esitab komisjonile, liikmesriikidele ja toiduohutusametile asjakohase punktis 1 nõutud teabe 30. septembriks 2015 ning punktides 2 ja 3 nõutud teabe 31. märtsiks 2017.

         (1)  Täpsemad andmed toimeaine identifitseerimise ja määratlemise kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     „81

                     Kromafenosiid
                     CASi nr: 143807-66-3
                     CIPACi nr: 775

                        N′-tert-butüül-5-metüül-N′-(3,5-ksüloüül)kromaan-6-karbohüdrasiid

                     ≥ 935 g/kg
                     Järgmise asjakohase lisandi sisaldus tehnilises materjalis ei tohi ületada järgmist:
                     butüülatsetaat (n-butüülatsetaat, CASi nr 123-86-4): ≤ 8 g/kg

                     1. aprill 2015

                     31. märts 2025

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees 10. oktoobril 2014 kromafenosiidi kohta koostatud läbivaatusaruande järeldusi, eelkõige selle dokumendi I ja II liidet.
                     Üldhindamisel peavad liikmesriigid pöörama erilist tähelepanu:

                                 a)

                                 põhjavee saastumise ohule, kui toimeainet kasutatakse tundlike mulllastiku- või kliimatingimustega piirkondades;

                                 b)

                                 mittesihtliblikalistele väljaspool põllukultuuride alasid tekitatavale ohule;

                                 c)

                                 põhjasetetes elavatele organismidele tekitatavale ohule.

                           Vajaduse korral hõlmavad kasutustingimused riskivähendamismeetmete võtmist.
                     Taotleja esitab kinnitava teabe, mis käsitleb:

                                 1)

                                 mitteolulist erinevust ohu hindamiseks tehtud ökotoksikoloogilistes katsetes kasutatud materjalide ja kokkulepitud tehnilise materjali näitajate vahel;

                                 2)

                                 hinnangut ohu kohta, mida metaboliit M-010 põhjustab põhjasetetes elavatele organismidele;

                                 3)

                                 metaboliitide M-006 ja M-023 võimalikku leostumist põhjavette.

                           Taotleja esitab komisjonile, liikmesriikidele ja toiduohutusametile asjakohase punktis 1 nõutud teabe 30. septembriks 2015 ning punktides 2 ja 3 nõutud teabe 31. märtsiks 2017.”

         (1)  Täpsemad andmed toimeaine identifitseerimise ja määratlemise kohta on esitatud läbivaatamisaruandes.


title: Komisjoni rakendusmäärus (EL) nr 487/2014, 12. mai 2014 , millega muudetakse rakendusmäärust (EL) nr 540/2011 seoses toimeainete Bacillus subtilis 'e ((Cohn 1872) tüvi QST 713, identne tüvega AQ 713), klodinafopi, metrafenooni, pirimikarbi, rimsulfurooni, spinosaadi, tiametoksaami, metüültolklofossi ja tritikonasooli heakskiitmise kehtivuse pikendamisega  EMPs kohaldatav tekst

text:
               13.5.2014

               ET

               Euroopa Liidu Teataja

               L 138/72

         KOMISJONI RAKENDUSMÄÄRUS (EL) nr 487/2014,
   12. mai 2014,
   millega muudetakse rakendusmäärust (EL) nr 540/2011 seoses toimeainete Bacillus subtilis'e ((Cohn 1872) tüvi QST 713, identne tüvega AQ 713), klodinafopi, metrafenooni, pirimikarbi, rimsulfurooni, spinosaadi, tiametoksaami, metüültolklofossi ja tritikonasooli heakskiitmise kehtivuse pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.

               (2)

               Toimeainete Bacillus subtilis'e ((Cohn 1872) tüvi QST 713, identne tüvega AQ 713), klodinafopi, metrafenooni, pirimikarbi, rimsulfurooni, spinosaadi, tiametoksaami, metüültolklofossi ja tritikonasooli heakskiitmine aegub 31. jaanuaril 2017. Kõnealuste toimeainete heakskiidu pikendamiseks on esitatud taotlused. Kuna nende toimeainete suhtes kohaldatakse komisjoni rakendusmääruse (EL) nr 844/2012 (3) nõudeid, on taotluse esitajatele vaja anda piisavalt aega heakskiidu pikendamismenetluse lõpule viimiseks kõnealuse määruse kohaselt. Järelikult aegub nende toimeainete heakskiit tõenäoliselt enne nende pikendamist käsitleva otsuse vastuvõtmist. Seepärast on vajalik pikendada nende toimeainete heakskiidu kehtivusaega.

               (3)

               Seepärast tuleks rakendusmäärust (EL) nr 540/2011 vastavalt muuta.

               (4)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja lõppu ei ole esitatud rakendusmäärusega (EL) nr 844/2012 ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

               (5)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitmise kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitmise kehtivusaega ei pikendata, olenevalt sellest, kumb kuupäev on hilisem.

               (6)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni rakendusmäärus (EL) nr 844/2012, 18. september 2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      LISA
      Rakendusmääruse (EL) nr 540/2011 lisa A osa muudetakse järgmiselt.

                  1)

                  123. reas asendatakse klodinafoppi käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  2)

                  124. reas asendatakse pirimikarbi käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  3)

                  125. reas asendatakse rimsulfurooni käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  4)

                  126. reas asendatakse metüültolklofossi käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  5)

                  127. reas asendatakse tritikonasooli käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  6)

                  137. reas asendatakse metrafenooni käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  7)

                  138. reas asendatakse toimeainet Bacillus subtilis (Cohn 1872) tüvi QST 713, identne tüvega AQ 713 käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  8)

                  139. reas asendatakse spinosaadi käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.

                  9)

                  140. reas asendatakse tiametoksaami käsitleva kande kuuendas veerus („Heakskiitmise aegumine”) kuupäev „31. jaanuar 2017” kuupäevaga „30. aprill 2018”.


title: Komisjoni rakendusmäärus (EL) nr 462/2014, 5. mai 2014 , millega kiidetakse heaks põhiaine Equisetum arvense L. kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011  EMPs kohaldatav tekst

text:
               7.5.2014

               ET

               Euroopa Liidu Teataja

               L 134/28

         KOMISJONI RAKENDUSMÄÄRUS (EL) nr 462/2014,
   5. mai 2014,
   millega kiidetakse heaks põhiaine Equisetum arvense L. kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes sama määruse artikli 13 lõikega 2 ja artikli 78 lõikega 2,
   ning arvestades järgmist:

               (1)

               Komisjon sai 28. detsembril 2011 mahepõllunduse tehnoloogia instituudilt (Institut Technique de l'Agriculture Biologique, ITAB) määruse (EÜ) nr 1107/2009 artikli 23 lõike 3 kohase taotluse algatada Equisetum arvense L. [põldosja] heakskiitmine põhiainena. Taotlusele oli lisatud teave, mida nõutakse artikli 23 lõike 3 teises lõigus.

               (2)

               Komisjon palus Euroopa Toiduohutusametilt (edaspidi „toiduohutusamet”) teaduslikku abi. Toiduohutusamet esitas komisjonile tehnilise aruande asjaomase toimeaine kohta 24. mail 2013 (2). Komisjon esitas läbivaatamisaruande ja käesoleva määruse eelnõu Equisetum arvense L. heakskiitmise kohta alalisele toiduahela ja loomatervishoiu komiteele 20. märtsil 2014.

               (3)

               Taotleja esitatud dokumendid ning vastavalt Euroopa Parlamendi ja nõukogu määrusele (EÜ) nr 1924/2006 (3) teostatud toiduohutusameti (4) uuringute tulemused näitavad, et Equisetum arvense L. rahuldab toidu kriteeriume, mis on määratletud Euroopa Parlamendi ja nõukogu määruse (EÜ) nr 178/2002 (5) artiklis 2. Peale selle ei kasutata põldosja valdavalt taimekaitsevahendina, kuid seda on sellegipoolest võimalik taimekaitses kasutada saadusena, mis koosneb nimetatud ainest ja veest. Seega tuleb seda käsitleda kui põhiainet.

               (4)

               Kuna kõnealune põhiaine on toiduaine, mille jaoks ei ole vaja määruse (EÜ) nr 178/2002 kohast eraldi luba, siis loetakse, et see on hinnatud aineks, millel ei ole kohest ega hilisemat kahjulikku mõju inimeste või loomade tervisele ega ebasoodsat mõju keskkonnale.

               (5)

               Uuringutest on ilmnenud, et Equisetum arvense L. võib eeldatavalt üldjoontes vastata määruse (EÜ) nr 1107/2009 artiklis 23 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Määruse (EÜ) nr 1107/2009 artikli 13 lõike 2 kohaselt koostoimes kõnealuse määruse artikliga 6 ning arvestades teaduse ja tehnika arengut on vaja lisada teatavad heakskiitmise tingimused, mida on üksikasjalikult kirjeldatud käesoleva määruse I lisas.

               (6)

               Määruse (EÜ) nr 1107/2009 artikli 23 lõike 5 kohaselt loetletakse põhiained eraldi määruses, millele on osutatud määruse (EÜ) nr 1107/2009 artikli 13 lõikes 4. Seepärast on asjakohane lisada komisjoni rakendusmääruse (EL) nr 540/2011 (6) lisasse C osa. Seepärast tuleks kõnealust määrust vastavalt muuta.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Põhiaine heakskiitmine
   I lisas kirjeldatud põhiaine Equisetum arvense L. kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   1.   Määruse (EL) nr 540/2011 artikli 1 teine lõik asendatakse järgmisega:

      „Määruse (EÜ) nr 1107/2009 kohaselt heakskiidetud toimeained on sätestatud käesoleva määruse lisa B osas. Määruse (EÜ) nr 1107/2009 kohaselt heakskiidetud põhiained on sätestatud käesoleva määruse lisa C osas.”

   2.   Määruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. mai 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Outcome of the consultation with Member States and EFSA on the basic substance application for Equisetum arvense L. and the conclusions drawn by EFSA on the specific points raised (Liikmesriikide ja Euroopa Toiduohutusametiga Equisetum arvense L. kui põhiaine heakskiitmise taotluse üle peetud konsultatsiooni tulemused ning toiduohutusameti järeldused konkreetsete tõstatatud küsimuste kohta). 2013:EN-427. 23 lk.

      (3)  Euroopa Parlamendi ja nõukogu määrus (EÜ) nr 1924/2006, 20. detsember 2006, toidu kohta esitatavate toitumis- ja tervisealaste väidete kohta (ELT L 404, 30.12.2006, lk 9).

      (4)  EFSA Panel on Dietetic Products, Nutrition and Allergies (NDA) EFSA Journal 2009; 7(9): 1289 doi: 10.2903/j.efsa.2009.1289.

      (5)  Euroopa Parlamendi ja nõukogu määrus (EÜ) nr 178/2002, 28. jaanuar 2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus,
                  tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Erisätted

                  Equisetum arvense L.
                  CASi nr: määratlemata
                  CIPACi nr: määratlemata

                  Ei kohaldata

                  Euroopa Farmakopöa

                  1. juuli 2014

                  Põldosja Equisetum arvense L. võib kasutada vastavalt konkreetsetele tingimustele, mis on esitatud Equisetum arvense L. läbivaatamisaruande (SANCO/12386/2013) järeldustes ja eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  Lisa pealkiri asendatakse järgmisega:
                  „LISA. TOIMEAINED”

                  2)

                  Lisatakse järgmine C osa:
                  „C OSA

                     Põhiained

                  Üldsätted, mida kohaldatakse kõikide käesolevas lisas loetletud ainete suhtes: komisjon hoiab kõik läbivaatusaruanded (välja arvatud konfidentsiaalne teave määruse (EÜ) nr 1107/2009 artiklis 63 määratletud tähenduses) huvitatud isikutele kättesaadavana või teeb need taotluse korral kättesaadavaks.

                              Number

                              Tavanimetus,
                              tunnuskoodid

                              IUPACi nimetus

                              Puhtus (1)

                              Heakskiitmise kuupäev

                              Erisätted

                              1

                              Equisetum arvense L.
                              CASi nr: määratlemata
                              CIPACi nr: määratlemata

                              Ei kohaldata

                              Euroopa Farmakopöa

                              1. juuli 2014

                              Põldosja Equisetum arvense L. võib kasutada vastavalt konkreetsetele tingimustele, mis on esitatud Equisetum arvense L. läbivaatamisaruande (SANCO/12386/2013) järeldustes ja eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.”


title: Komisjoni rakendusmäärus (EL) nr 806/2011, 10. august 2011 , millega kiidetakse heaks toimeaine flukviinkonasool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/934/EÜ  EMPs kohaldatav tekst

text:
               11.8.2011

               ET

               Euroopa Liidu Teataja

               L 206/39

         KOMISJONI RAKENDUSMÄÄRUS (EL) nr 806/2011,
   10. august 2011,
   millega kiidetakse heaks toimeaine flukviinkonasool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Määruse (EÜ) nr 1107/2009 artikli 80 lõike 1 punkti c kohaselt tuleb toimeainete puhul, mille taotluse täielikkus on kindlaks tehtud vastavalt komisjoni määruse (EÜ) nr 33/2008 (2) artiklile 16, menetlusküsimuste ja heakskiidu andmise tingimuste suhtes kohaldada nõukogu direktiivi 91/414/EMÜ (3). Flukviinkonasool on toimeaine, mille taotluse täielikkus on kõnealuse määruse kohaselt kindlaks tehtud.

               (2)

               Komisjoni määrustes (EÜ) nr 451/2000 (4) ja (EÜ) nr 1490/2002 (5) on sätestatud direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Flukviinkonasool kuulus nimetatud loetellu.

               (3)

               Komisjoni 20. septembri 2007. aasta määruse (EÜ) nr 1095/2007 (millega muudetakse määrust (EÜ) nr 1490/2002, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi kolmanda etapi täiendavad üksikasjalikud rakenduseeskirjad, ning määrust (EÜ) nr 2229/2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (6) artikli 3 lõike 2 kohaselt võttis teataja kahe kuu jooksul pärast kõnealuse määruse jõustumist tagasi oma toetuse toimeaine kandmiseks direktiivi 91/414/EMÜ I lisasse Sellest tulenevalt jäeti komisjoni 5. detsembri 2008. aasta otsusega nr 2008/934/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (7) flukviinkonasool nimetatud lisasse kandmata.

               (4)

               Algne teataja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse kiirendatud menetluse kohaldamiseks, nagu on sätestatud määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19.

               (5)

               Taotlus esitati Iirimaale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine spetsifikatsioon ja lubatud kasutusviisid on samasugused, nagu käsitleti otsuses 2008/934/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (6)

               Iirimaa hindas taotleja esitatud uusi andmeid ja teavet ning koostas lisaaruande. Ta edastas selle aruande 13. aprillil 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet 25. veebruaril 2011 komisjonile oma järelduse flukviinkonasooli kohta (8). Liikmesriigid ja komisjon vaatasid esialgse hindamisaruande, lisaaruande ja toiduohutusameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatamisaruandena flukviinkonasooli kohta.

               (7)

               Mitmesuguste uuringute põhjal on ilmnenud, et flukviinkonasooli sisaldavate taimekaitsevahendite puhul võib eeldada, et need vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele eelkõige komisjoni läbivaatamisaruandes uuritud ja üksikasjalikult kirjeldatud kasutusviiside puhul. Seepärast on asjakohane kiita flukviinkonasool määruse (EÜ) nr 1107/2009 kohaselt heaks.

               (8)

               Määruse (EÜ) nr 1107/2009 artikli 13 lõike 2 kohaselt ja kooskõlas artikliga 6 ning praeguste teaduslike ja tehniliste teadmiste valguses on siiski vaja lisada teatavad tingimused ja piirangud.

               (9)

               Ilma et see mõjutaks järeldust flukviinkonasooli heakskiitmise kohta, on siiski asjakohane nõuda kinnitavat lisateavet.

               (10)

               Enne toimeaine heakskiitmist tuleks liikmesriikidele ja huvitatud isikutele anda piisavalt aega, et nad saaksid valmistuda toimeaine heakskiitmisest tulenevate uute nõuete täitmiseks.

               (11)

               Ilma et see piiraks määrusega (EÜ) nr 1107/2009 kindlaks määratud kohustusi, mis kaasnevad toimeaine heakskiitmisega, ning võttes arvesse üleminekut direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmist. Liikmesriikidele tuleks pärast toimeaine heakskiitmist anda kuus kuud flukviinkonasooli sisaldavate taimekaitsevahendite lubade läbivaatamiseks. Liikmesriigid peaksid vajaduse korral kehtivaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste ajakohastatud andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (12)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (9) raames hinnatud toimeainete direktiivi 91/414/EMÜ I lisasse kandmise kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on olemas juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa omanikele kaasa uusi kohustusi võrreldes seni vastu võetud kõnealuse direktiivi I lisa muutvate direktiividega või toimeainete heakskiitmise määrustega.

               (13)

               Seetõttu tuleks määruse (EÜ) nr 1107/2009 artikli 13 lõike 4 kohaselt komisjoni rakendusmääruse (EL) nr 540/2011 (10) lisa vastavalt muuta.

               (14)

               Otsuses 2008/934/EÜ on sätestatud, et flukviinkonasooli ei kanta lisasse ja seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta flukviinkonasooli käsitlev rida. Seega on asjakohane otsust 2008/934/EÜ vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine flukviinkonasool kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Vajaduse korral muudavad liikmesriigid määruse (EÜ) nr 1107/2009 kohaselt toimeainena flukviinkonasooli sisaldavate taimekaitsevahendite kehtivaid lube või tühistavad need 30. juuniks 2012.
   Eelkõige kontrollivad nad nimetatud tähtpäevaks, et on täidetud käesoleva määruse I lisas sätestatud tingimused, välja arvatud kõnealuse lisa erisätete veeru B osas nimetatud tingimused, ning et loa omanikul on kooskõlas direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab flukviinkonasooli ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse 540/2011/EMÜ lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel määravad nad kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele. Pärast otsustamist liikmesriigid

               a)

               muudavad vajaduse korral flukviinkonasooli ainsa toimeainena sisaldavate toodete kasutusluba või tühistavad selle hiljemalt 31. detsembriks 2015; või

               b)

               kui toode sisaldab flukviinkonasooli ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EÜ) nr 540/2011 lisa muudetakse vastavalt käesoleva määruse II lisale.
   Artikkel 4
   Otsuse 2008/934/EÜ muutmine
   Otsuse 2008/934/EÜ lisast jäetakse välja flukviinkonasooli käsitlev rida.
   Artikkel 5
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  ELT L 15, 18.1.2008, lk 5.

      (3)  EÜT L 230, 19.8.1991, lk 1.

      (4)  EÜT L 55, 29.2.2000, lk 25.

      (5)  EÜT L 224, 21.8.2002, lk 23.

      (6)  ELT L 246, 21.9.2007, lk 19.

      (7)  ELT L 333, 11.12.2008, lk 11.

      (8)  Euroopa Toiduohutusamet: Conclusion on the peer review of the pesticide risk assessment of the active substance fluquinconazole. EFSA Journal 2011;9(5):2096. [lk 112]. doi:10.2903/j.efsa.2011.2096. Kättesaadav aadressil: www.efsa.europa.eu

      (9)  EÜT L 366, 15.12.1992, lk 10.

      (10)  ELT L 153, 11.6.2011, lk 1.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmine

                  Heakskiitmise aegumine

                  Erisätted

                  Flukviinkonasool
                  CASi nr 136426-54-5
                  CIPACi nr 474

                  3-(2,4-diklorofenüül)-6-fluoro-2-(1H-1,2,4- triasool-1-üül) kinasoliin-4(3H)-oon

                  ≥ 955 g/kg

                  1. jaanuar 2012

                  31. detsember 2021

                  A OSA
                  Lubatakse kasutada üksnes fungitsiidina.
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 alalises toiduahela ja loomatervishoiu komitees flukviinkonasooli kohta koostatud läbivaatamisaruande järeldusi, eelkõige selle I ja II liidet.
                  Selle üldhinnangu järgi liikmesriigid:

                              a)

                              pööravad erilist tähelepanu käitlejate ja töötajate turvalisusele ja tagavad, et kasutustingimustega nähtaks vajaduse korral ette piisavad isikukaitsevahendid;

                              b)

                              pööravad erilist tähelepanu tarbijate kokkupuutele triasooli derivaatide metaboliitide jääkidega toidu kaudu;

                              c)

                              pööravad erilist tähelepanu lindude ja imetajate jaoks tekkivale riskile.

                        Vajaduse korral sisaldavad kasutustingimused riskide vähendamise meetmeid.
                  Taotleja esitab kinnitava teabe järgmise kohta:

                              1)

                              triasooli derivaatide metaboliitide (TDM) jäägid primaarkultuurides, külvikorras kasvatatavates kultuurides ja loomse päritoluga toodetes;

                              2)

                              milline osa on külvikorras kasvatatavates kultuurides esineda võivatel metaboliit diooni jääkidel tarbijate üldises kokkupuutes ainega;

                              3)

                              akuutne risk putuktoidulistele imetajatele;

                              4)

                              pikemaajalisest kasutamisest tulenevad riskid putuktoiduliste ja taimetoiduliste lindude ja imetajate puhul;

                              5)

                              risk vihmausse söövatele imetajatele;

                              6)

                              veeorganismidel sisesekretsioonisüsteemi häirete tekkimise tõenäosus (kalade täieliku elutsükli uuring).

                        Taotleja esitab sellise teabe komisjonile, liikmeriikidele ja toiduohutusametile 31. detsembriks 2013.

         (1)  Lisaandmed toimeaine olemuse ja spetsifikatsiooni kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „14

                     Flukviinkonasool
                     CASi nr 136426-54-5
                     CIPACi nr 474

                     3-(2,4-diklorofenüül)-6-fluoro-2-(1H-1,2,4- triasool-1-üül) kinasoliin-4(3H)-oon

                     ≥ 955 g/kg

                     1. jaanuar 2012

                     31. detsember 2021

                     A OSA
                     Lubatakse kasutada üksnes fungitsiidina.
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 alalises toiduahela ja loomatervishoiu komitees flukviinkonasooli kohta koostatud läbivaatamisaruande järeldusi, eelkõige selle I ja II liidet.
                     Selle üldhinnangu järgi liikmesriigid:

                                 a)

                                 pööravad erilist tähelepanu käitlejate ja töötajate turvalisusele ja tagavad, et kasutustingimustega nähtaks vajaduse korral ette piisavad isikukaitsevahendid;

                                 b)

                                 pööravad erilist tähelepanu tarbijate kokkupuutele triasooli derivaatide metaboliitide jääkidega toidu kaudu;

                                 c)

                                 pööravad erilist tähelepanu lindude ja imetajate jaoks tekkivale riskile.

                           Vajaduse korral sisaldavad kasutustingimused riskide vähendamise meetmeid.
                     Taotleja esitab kinnitava teabe järgmise kohta:

                                 1)

                                 triasooli derivaatide metaboliitide (TDM) jäägid primaarkultuurides, külvikorras kasvatatavates kultuurides ja loomse päritoluga toodetes;

                                 2)

                                 milline osa on külvikorras kasvatatavates kultuurides esineda võivatel metaboliit diooni jääkidel tarbijate üldises kokkupuutes ainega;

                                 3)

                                 akuutne risk putuktoidulistele imetajatele;

                                 4)

                                 pikemaajalisest kasutamisest tulenevad riskid putuktoiduliste ja taimetoiduliste lindude ja imetajate puhul;

                                 5)

                                 risk vihmausse söövatele imetajatele;

                                 6)

                                 veeorganismidel sisesekretsioonisüsteemi häirete tekkimise tõenäosus (kalade täieliku elutsükli uuring).

                           Taotleja esitab sellise teabe komisjonile, liikmeriikidele ja toiduohutusametile 31. detsembriks 2013.”

         (1)  Lisaandmed toimeainete olemuse ja spetsifikatsiooni kohta on esitatud läbivaatamisaruandes.